JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Vaktsineerimiskampaania sooritatud märtsi lõpuks
Sudaani ja Iisraeli rahuleping sai pitseri
Ristija Johannese kabel võeti taas kasutusse
Vaktsineerimised koroonaviiruse vastu on edenenud Iisraelis
riigi rahvaarvu suhtes ülivõimsalt kaugemale kui üheski teises riigis.
Peaminister Netanyahu sõnul saavad kõik Iisraelis elavad üle 16-aastased
vaktsineeritud märtsi lõpuks.
Seni on riigis vaktsineeritud juba kaugelt üle kahe miljoni inimese
ja vaktsiine jätkub kõigile isegi kaheks doosiks.
Vaktsineerimist alustati vanemaealistega
ja nädala eest oli ligi 80 % neist saanud juba esimese,
ning mõned neist ka teise vaktsiinisüsti.
Ravimifirmalt Pfizer saabub riiki iga nädal
mitmeid sadu tuhandeid vaktsiinidoose.
Vaktsineerimine on vabatahtlik, kuid probleem näib tekkivat sellega,
et neis ultraortodokssete juutide kogukondades,
kus koroonaepideemia möllab kõige hullemini,
on vaktsiinile ka suurim vastuseis. Peaminister pöördus rahva poole,
öeldes, et kõik riigis elavad 9.3 miljonit Iisraeli kodanikku
peaksid end vaktsineerida laskma,
sest vaid nii saab vabaneda viirusega kaasnevatest piirangutest.
Riigi tervishoiuametnike eesmärgiks
on vaktsineerida ca 200 000 inimest nädalas.
Iisraeli välisministri G. Ashkenazi sõnul on märgata vähest paranemist
suhetes Euroopa Liiduga,
kuid äkilisest normaliseerimisest ei saa veel rääkida.
Mullu suvel, kui Iisrael otsustas laiendada oma seadusandlust
hõlmama ka mitmeid Läänekalda C-ala asundusi,
mõistis EL välispoliitikajuht Borrell need karmilt hukka,
kuna need rikkuvat palestiinlaste ajaloolisi õigusi.
Hiljem, mullu augustis,
kui USA presidendi D. Trumpi algatuse alusel
sõlmiti normaliseerimislepingud mitme araabiariigiga
nn Aabrahami lepingute raames, on ka mitmed EL liikmesriigid
hakanud Iisraeliga suhteid soojendama.
Seda eriti seetõttu,
et Iisrael on külmutanud mainitud asundusprojektid.
Välisminister Ashkenazi sõnul seovad liiga paljud EL liikmesmaad
oma suhted Iisraeliga võimaliku Palestiina riigi tunnustamisega,
isegi rohkem kui Iisraeli ja araabiamaade vahel toimunud
suhete normaliseerimisega.
Iisraeli välisministeeriumi Euroopa asjade osakonna juht Anna Azari
tõdes sellele viidates, et vähemalt EL nn Visegradi grupp -
Ungari, Tšehhi, Slovakkia ja Poola on Kreeka ja Küprose abil
EL-is Iisraeli suhtes positiivsemat suhtumist saavutanud.
Gazas tegutsevad terrorirühmitused Hamas ja Islamidžihaad (püha sõda)
korraldasid aasta esimesel nädalal ühise sõjalise õppuse
nimega "Ühiste operatsioonide peakorter".
Selle eesmärgiks oli kaardistada rühmituste relvaarsenal
ning teavitada gazalasi rühmituste ühistest jõuvarudest ja sihtidest
Iisraeli riigi hävitamiseks Lähis-Idas.
Mõlemad rühmitused saavad otsest toetust Iraanilt,
Hamas ka mitmes Lähis-Ida maades tegutsevalt Moslemivennaskonnalt.
Mingeid uusi relvasüsteeme, nagu rakette,
õppustel siiski ei esitletud.
Iisraeli armee arvab, et Hamas püüdis neile signaliseerida,
et vaatamata president Trumpi toest Iisraelile, pole Hamas ja Islamidžihaad
loobunud oma pürgimustest Iisraeli suhtes.
Iisraeli armee korraldas oma õppuse riigi lõunaosas samal ajal Hamasiga,
väites siiski, et see toimus õppuste tavaprogrammi raames
ega polnud seotud Hamasi peetud demonstratsiooni-meelse üritusega.
Sudaani ja Iisraeli rahuleping sai 7. jaanuaril pitseri,
kui Sudaani justiitsminister Nasredeen Abdulbari
allkirjastas selle koos USA rahandusministri Steven Mnuchiniga.
Lepingu järgi eemaldati Sudaan
USA terrorismi toetavate maade nimistust
ja Maailmapank andis Sudaanile miljardi USD suuruse laenulimiidi.
Lepingu tingimuseks oli president Trumpi algatuse alusel sõlmitud
Aabrahami lepingu aktsepteerimine mille Iisraeli peaminister Netanyahu
ja Sudaani peaminister Abdalla Hamdok paari kuu eest allkirjastasid.
Sudaanis on valitsenud aastaid radikaalne islamistlik valitsus,
mistõttu ühinemine Iisraeliga on tekitanud suuri proteste
islamistlike äärmusrühmituste poolt,
kuid riigi armee on märulid siiski vaos hoidnud.
Palestiina omavalitsus aga mõistis Sudaani teo hukka
kui argpüksliku noahoobi palestiinlaste selga.
Sama terminit on nad kasutanud kõigi araabiamaade kohta,
kes on Iisraeliga suhted normaliseerinud.
USA eeskujust innustatuna
püüdis grupp peaminister Netanyahu vastaseid meeleavaldajaid
tungida nädal tagasi jõuga tema ametikorterisse.
Neil õnnestus murda läbi ametikorteri turvatarast,
misjärel nad sattusid vägivaldsesse kähmlusse
peaministri turvatöötajatega.
Olukord oli nii tõsiseks eskaleerumas,
et peaminister Netanyahu ja tema abikaasa tuli viia varjule
ametikorteri paanikatuppa.
Alles pärast seda, kui saabusid politsei eriüksused,
suudeti olukord maha rahustada. Kaheksa meeleavaldajat vahistati
ja peaminister naasis tavalise päevakorra juurde,
kui oli peaaegu tunni paanikatoas veetnud.
Vahejuhtumi tulemusel hakati parandama ka Knesseti julgeolekut
ja märkimisväärselt on suurendatud ka turvameeste hulka.
2020. aasta oli märkimisväärne ka Iisraeli arheoloogia vallas,
sest mullu tehti kümneid olulisi arheoloogilisi leide,
mis üksteise järel kinnitasid Iisraeli piibelliku ajaloo õigsust.
Templimäe alt leiti uusi salakambreid, mitmeid tunneleid ja jäänukeid
nii Heroodese aegsest templist,
kui kuningate Hiskija ja Joosija aegsest kuningapaleest.
Kaevamistöid Templimäe all häirib eelkõige see,
et Jordaania usufond Waqf teeb kõik,
et takistada arheoloogiliste tõendite leidmist
ja pumpab muuhulgas betooni
Iisraeli arheoloogide poolt välja kaevatud tunnelitesse.
Kuigi Jeruusalemma Templimägi on UNESCO maailmapärandite nimistus,
pole ühendus reageerinud kuidagi nendele moslemite pahategudele,
kuid on reageerinud jõuliselt Iisraeli arheoloogilistele kaevetöödele
ka väljaspool Templimäe ala.
Golanilt leiti ka kuningas Taaveti riigi kindluse varemed,
mis pärinevad rauaajastust, ca 1000 aastat e.m.a.
Mõne kilomeetri kaugusel Jeerikost, Jordani jõe ääres asuv
Katoliku Kiriku hallatav Ristija Johannese kabel
lasti taas käiku.
Kabel asub Jeesuse oletatava ristimispaiga lähedal
ja see pole olnud kasutuses alates Kuue päeva sõjast, 1967. a juunis,
nii et see on olnud suletud ligi 54 aastat.
Toonane Jordaania armee
külvas enne taandumist piirkonda 6500 maamiini,
mille eemaldamist alustati alles kahe aasta eest.
Kohta tuntakse ja aktsepteeritakse Jeesuse ristimispaigana
juba ristiretkede aegadest peale, ehk üle 800 aasta.
Praegune väike kabel ehitati veidi alla saja aasta tagasi.
Selleks kasutati heledat nn Jeruusalemma lubjakivi.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee